คือปกติประจำเดือนจะมาไม่ปกติประมาณ 40 กว่าวันครั้ง ครั้งละ3วัน มาน้อยมากค่ะ ผ้าอนามัยไม่เต็ม ไม่มีอาการปวดท้องอะไรเหมือนคนอื่นๆ แบบนี้ถือว่าผิดปกติไหมค่ะ ปกติพอรู้ว่าใกล้จะเป็นประจำเดือนก็จะทานยาสตรีสมุนไพร แต่เดือนนี้ มีเลือดน้ำตาลออกมาติดที่กางเกงในเวลาใช้กระดาษทิชชูจะติดมาด้วย อยากทราบว่า มันเกิดจากสาเหตุอะไรค่ะ เดือนนี้ประจำเดือนก็ยังไม่มาด้วยค่ะ
สวัสดีค่ะ ปกติประจำเดือนควรทุก 22-35 วัน การที่ประจำเดือนมาในลักษณะดังกล่าวมา น่าจะเป็นประจำเดือนที่มาไม่สม่ำเสมอและอาจเกิดจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติโดยเป็นอาการที่ควรพบสูตินรีแพทย์เพื่อตรวจหาสาเหตุเบื้องต้นแนะนำไม่ใช้ยาสตรีเอง เนื่องจากยาดังกล่าวอาจมีส่วนประกอบที่ทำให้มีเลือดออกผิดปกติได้เพิ่มขึ้น ให้จดวันที่มีประจำเดือนไว้ไปปรึกษาสูตินรีแพทย์เพื่อหาสาเหตุที่แน่นอน และรักษาตามสาเหตุนั้นค่ะ